[{"text_idx": "#000003", "text": "Dan ofal y CLA, ystyriodd panel o arbenigwyr ar-lein y broses o symud o Gynllun y Taliad Sylfaenol (BPS) presennol sydd ar fin digwydd i bolisi defnydd tir newydd yn seiliedig ar reoli tir yn gynaliadwy (SLM), a fydd yn newid sylweddol i ffermwyr a rheolwyr tir ledled Cymru. Mynegodd y Gweinidog Ffermio, Lesley Griffiths AS ei rhwystredigaeth ynghylch yr oedi ar lefel Llywodraeth y DU a galwodd am eglurder ynghylch y trefniadau ariannu ar o\u0302l Brexit yn y dyfodol. Pwysleisiodd fod Llywodraeth Cymru bob amser wedi bod yn glir na ddylai cytundebau masnach yn y dyfodol danseilio deddfwriaeth ddomestig a\u2019r safonau cynhyrchu uchel yn y diwydiant ffermio yng Nghymru."}, {"text_idx": "#000004", "text": "Bydd Papur Gwyn yn cael ei gyflwyno cyn diwedd sesiwn y Senedd hon, a fydd yn paratoi\u2019r ffordd ar gyfer Bil Amaethyddol Cymru y mae angen ei ddeddfu cyn diwedd 2024, ac a fydd yn pennu\u2019r fframwaith strategol ar gyfer datblygu ffermio a choedwigaeth dros y ddau ddegawd nesaf. Dros yr haf, bydd y Llywodraeth yn ymgynghori ar gadw a symleiddio rheolau\u2019n ymwneud a\u0302 chymorth amaethyddol i ffermwyr a\u2019r economi wledig."}, {"text_idx": "#000005", "text": "Rhybuddiodd y panelwr Manon Williams, un o bartneriaid Agri Advisors, nad oedd ffermwyr, o\u2019i phrofiad hi, yn cymryd rhan yn y broses a bod y diffyg sicrwydd o ran beth fyddai\u2019r lefelau cyllid yn eu drysu, a hyd yn oed p\u2019un ai a fyddai cytundeb wrth adael yr UE ai peidio."}, {"text_idx": "#000007", "text": "Mae hwn yn gyfnod o newid digynsail. Mae effeithiau newid yn yr hinsawdd a\u2019r argyfwng bioamrywiaeth yn dod yn fwyfwy amlwg, ac mae Brexit a\u2019r pandemig yn cyflymu\u2019r newidiadau. Nid yw arallgyfeirio erioed wedi bod mor bwysig ac mae\u2019n debygol y bydd y taliad SLM yn annog mwy o ffermwyr i ddilyn arferion cynaliadwy."}, {"text_idx": "#000008", "text": "Gall pob un ohonom gytuno bod newid yn anochel, a\u2019i fod yn digwydd o flaen ein llygaid, ar gyflymder nad ydym wedi arfer gydag ef, ond mae\u2019n dda cael ein hatgoffa nad yw newid yn beth drwg o reidrwydd, ac nad oes gan y gymuned ffermio ddewis ond bachu ar unrhyw gyfleoedd posibl yn sgil Brexit."}, {"text_idx": "#000009", "text": "Cronfa Treftadaeth y Loteri Cenedlaethol yn lansio cronfa \u00a39.8 miliwn i ariannu prosiectau adfer natur\nCyngor Gweithredu Gwirfoddol Cymru yn lansio grantiau ar gyfer prosiectau amgylcheddol\nGrw\u0302p Riverford yn lansio deiseb yn galw am degwch gan archfarchnadoedd\nParc Cenedlaethol Eryri yn cyhoeddi cynllun twristiaeth newydd"}]